SADRŽAJ | ŽUPANIJA |
GRADOVI | OPĆINE |
ARHIVA |
TRAŽILICA |
IMPRESSUM

Godina XV. -
broj 35.

Petak, 21.
rujna 2007.

GRAD OPATIJA

51.

Na temelju članka 51. Zakona o najmu stanova (»Narodne
novine« broj 91/96) i članka 58. Statuta Grada Opatije
(»Službene novine« Primorsko-goranske županije, broj 23/01),
Gradsko poglavarstvo Grada Opatije, na sjednici održanoj dana
28. kolovoza 2007. godine donosi

ODLUKU
o
izmjeni i dopuni Odluke o davanju stanova u najam

Članak 1.

U Odluci o dodjeli stanova u najam (»Službene novine« PGŽ
broj 15/07) u članku 19. stavak 2. mijenja se i glasi:

»Podnositelj zahtjeva treba zahtjevu priložiti i isprave
kojima dokazuje pravo na bodovanje na dan objave javnog
poziva, po mjerilima i kriterijima utvrđenim ovom
Odlukom«.

Članak 2.

Članak 21. stavak 1. mijenja se i glasi:

»Prijedlog liste i listu reda prvenstva utvrđuje Gradsko
poglavarstvo na prijedlog Upravnog odjela u roku od 180 dana
od dana objave javnog poziva«.

Članak 3.

U Glavi V. završne odredbe ispred članka 44. dodaje se
članak 43a, koji glasi:

»Izuzetno, za javni poziv objavljen u 2007. godini, Gradsko
poglavarstvo može, radi utvrđivanja stvarnih stambenih potreba
u svrhu planiranja izgradnje potrebnog broja gradskih stanova,
produžiti rok iz članka 17. stavak 1. točka 3.

Zahtjevi podneseni u roku iz stavka 1. ovog članka
razmatrat će se prema uvjetima propisanim člankom 19. ove
Odluke«.

Članak 4.

Ova Odluka stupa na snagu osmog dana od dana objave u
»Službenim novinama« Primorsko-goranske županije.

Klasa: 011-01/07-01/10

Ur. broj: 2156-01-02-07-2

Opatija, 28. kolovoza 2007.

GRADSKO
POGLAVARSTVO GRADA OPATIJE

Predsjednik
Poglavarstva
Dr. sc. Amir
Muzur, v.r.

© Primorsko-goranska županija
2002.-2003. Sva prava pridržana.

Obratite se webmasteru s pitanjima i
komentarima.

Programska podrška